Diari Oficial de la Generalitat Valenciana


Sumari del DOGV 8432, del 27-11-2018 (2018/10291)

RESOLUCIÓ de 19 de novembre de 2018, de la Direcció General d'Esport, per la qual es rectifiquen els imports de les ajudes concedides a diversos municipis en la Resolució de 17 de maig de 2018, de la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana, per error en el càlcul de les ajudes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10424


Data del document
:   19-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de novembre de 2018, de la Direcció General d'Esport, per la qual es rectifiquen els imports de les ajudes concedides a diversos municipis en la Resolució de 17 de maig de 2018, de la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana, per error en el càlcul de les ajudes. [2018/10958]  
  
Per Resolució de 7 de desembre de 2017, de la Direcció General d'Esport, es van convocar subvencions destinades a la millora, ampliació o reparació d'instal·lacions esportives en municipis de la Comunitat Valenciana per a l'exercici 2018 (DOGV 8191, 15.12.2017), de conformitat amb les bases reguladores aprovades per l'Ordre 33/2017, de 7 d'agost, de la Conselleria d'Educació, Investigació, Cultura i Esport (DOGV 8107, 17.08.2017, modificat pel DOGV 8119, 04.09.2017).  
  
Per Resolució de 17 de maig de 2018, del director general d'Esport, es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana (DOGV 8302, 24.05.2018).  
L'article quart de la Resolució de 7 de desembre de 2017 estableix que el finançament per a actuacions de tipus B amb projectes que siguen majors de 20.000 euros, serà d'un màxim del 80 % del cost del projecte, mentre que l'article sisé estableix que en la sol·licitud «s'expressarà la quantitat que se sol·licita objecte de subvenció».  
  
En revisar els expedients de les ajudes concedides, s'ha observat que alguns dels ajuntaments han sol·licitat imports una vegada calculat el 80 % del projecte, la qual cosa ha induït a un error en l'import de la concessió, ja que s'ha efectuat la concessió del 80 % de l'import sol·licitat en lloc del 80 % del total d'import total del projecte, tal com estableix la resolució de convocatòria.  
Vist que la línia que finança aquest projecte, S8260, «Pla de renovació i millora d'infraestructures esportives municipals», té un crèdit disponible per import de 92.260,34 euros.  
Reunida la comissió avaluadora amb data 6 de novembre, es constata l'error i per a la seua correcció s'acorda un increment de l'ajuda concedida als municipis i per l'import indicat en el resolc, segons les sol·licituds i projecte presentats, i de conformitat amb l'article 4 i 6 de la resolució de convocatòria.  
Vista la proposta de resolució de la comissió avaluadora.  
De conformitat amb l'article 109.2 de la Llei 39/2015, d'1 d'octubre, pel qual les administracions públiques poden rectificar en qualsevol moment els errors materials, de fet o aritmètics existents en els seus actes, considerant que aquesta rectificació no lesiona els interessos de terceres persones i en virtut del que disposa la disposició addicional segona de l'Ordre 33/2017, de 7 d'agost, resolc:  
  
Primer  
Rectificar l'import de la subvenció concedida per Resolució de 17 de maig de 2018, en relació a diversos municipis de l'apartat c Municipis sol·licitants de la modalitat B amb projectes amb un cost major a 20.000 ?, i concedir l'increment per la diferència amb la subvenció després de la correcció, de manera que els imports queden com segueixen:  
Segon  
Autoritzar i disposar els fons a favor dels municipis relacionats per la quantia indicada i per un import total de 35.453,83 - euros, a càrrec de l'aplicació pressupostària 14.45.32.652.40, capítol VII, línia S8260.  
  
  
De conformitat amb el que estableixen els articles 112, 123 i 124 de la Llei de procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 19 de novembre de 2018.- El director general d'Esport: Josep Miquel Moya Torres.